Čilės herbas

Čilės herbas - Čilės valstybės atributas, sukurtas anglų dailininko Čarlzo Teiloro (Charles Wood Taylor) ir priimtas 1834 m. 

 Aprašas 
Figūrinio skydo su perkirstu lauku viršus mėlynas, apačia raudona, centre - balta penkiakampė žvaigždė.

Skydo viršutinį kraštą puošia Čilės vėliavos spalvų (mėlyna, balta, raudona) grįžtė, iš kurios kyla trys Čilės vėliavos spalvų stručio plunksnos (kairė heraldinė raudona, vidurinė balta, dešinė heraldinė - mėlyna). Plunksnos simbolizuoja pliumažą, kokį ankstesnieji respublikos prezidentai nešiodavo su oficialia skrybėle.

Skydininkai:
 kairėje heraldinėje pusėje - pilkas kondoras baltų plunksnų apykakle ir rausva galva (auksinis snapas ir auksinė laivyno karūna). Kondoras - garsiausias plėšrus Andų paukštis. 
 dešinėje heraldinėje pusėje - natūralios spalvos andinis elnias auksine laivyno karūna ir juodomis nagomis.
Auksinės laivyno karūnos simbolizuoja Čilės laivyno žygius Ramiajame vandenyne. 

Herbo skydas stovi ant įmantriai raityto bronzinio pagrindo, virš kurio balta devizo juosta su užrašu „Por la Razón o la Fuerza“ ('Protu ar jėga').

 Ankstesnieji Čilės herbai 
 Pirmasis herbas 
Pirmasis Čilės herbas buvo priimtas valdant prezidentui José Miguel Carrera 1812 m. 

Tai buvo beskydis herbas. Centre pilka kolona su mėlynu rutuliu viršuje, simbolizuojanti Laisvės medį. Rutulys simbolizuoja Žemės rutulį. Virš rutulio sukryžiuoti trumpa ietis (sidabrinis antgalis ir rudas kotas) ir žalias neporiškai plunksniškas palmės lapas. Virš jų - balta penkiakampė žvaigždė ją supančiame žydrame fone.

Skydininkus atitinka stovintys čiabuviai moteris ir vyras. Moteris dėvi baltą trumpą iki pusės šlaunų sijoną, vyras - baltą šlauniaraištį. Moteris kaire ranka laiko ant žemės pastatytą lanką, o vyras- dešine ranka laiko ietį (ilgesnė už vyrą, antgalis baltas, kotas auksinis), o kaire - natūralios spalvos kuoką, storgaliu besiremiančią į žemę. Skydininkai stovi ant auksinių raitytų puošmenų.

Skydo viršutinėje dalyje devizas  ('Po tamsos šviesa'), o po herbo pagrindu -  ('Patarimu ar kalaviju').

1817 m. buvo sukurti du nauji šio herbo variantai, bet jie buvo naudojami trumpai.

Kategorija:Valstybiniai herbai
Kategorija:Čilės atributika